**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՆԱԻՐՅԱՆ ՓՈՂՈՑԻ ԹԻՎ 1/32/3 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ԳՆԵԼ ԱԼԵՔՍԱՆՅԱՆԻՆ ԸՆԴԼԱՅՆՄԱՆ ՆՊԱՏԱԿՈՎ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 2-րդ ենթակետի պահանջներին համապատասխան։
 Գնել Ալեքսանյանը իրեն սեփականության իրավունքով պատկանող Աբովյան քաղաքի Նաիրյան փողոցի թիվ 1/36 հողամասում ունի շինություն, որը ցանկանում է ընդլայնել։ Նշված անշարժ գույքի ետնամասում գտնվող Աբովյան համայնքի սեփականություն հանդիսացող Նաիրյան փողոցի թիվ 1/32/3 հասցեում գտվող 32.8 քառակուսի մետր մակերեսով հողամասը սահմանակից է ընդլայնվող օբյեկտին և ելնելով քաղաքի գեղարվեստական և ճարտարապետական լուծումներից, ընդլայնվող օբյեկտը հարակից օբյեկտներին հավասարեցնելու համար, ինչպես նաև օտարվող հողամասը իր դիրքից, ռելիեֆից կամ չափերից ելնելով՝ քաղաքաշինական նորմերին համապատասխան, կարող է օգտագործվել բացառապես ընդլայնվող հողամասի վրա գտնվող շենքի կամ շինության սպասարկման կամ դրանց վերակառուցման, ուժեղացման, վերականգնման, արդիականացման և բարեկարգման աշխատանքների իրականացման նպատակով։
 Վերը նշված հանգամանքները հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։
 «Աբովյան համայնքի սեփականություն հանդիսացող Նաիրյան փողոցի թիվ 1/32/3 հասցեում գտնվող հողամասը Գնել Ալեքսանյանին ընդլայնման նպատակով ուղղակի վաճառքով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին, որոշման ընդունման անհրաժեշտություն։

 **ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**

**ՏԵՂԵԿԱՆՔ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՆԱԻՐՅԱՆ ՓՈՂՈՑԻ ԹԻՎ 1/32/3 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ԳՆԵԼ ԱԼԵՔՍԱՆՅԱՆԻՆ ԸՆԴԼԱՅՆՄԱՆ ՆՊԱՏԱԿՈՎ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

«Աբովյան համայնքի սեփականություն հանդիսացող Նաիրյան փողոցի թիվ 1/32/3 հասցեում գտնվող հողամասը Գնել Ալեքսանյանին ընդլայնման նպատակով ուղղակի վաճառքով օտարելու մասին»Աբովյան համայնքի ավագանու որոշման նախագծի ընդունման առնչությամբ Աբովյան համայնքի ծախսերում փոփոխություներ չեն առաջանում, իսկ եկամուտները ավելանում են 344 860 (երեք հարյուր քառասունչորս հազար ութ հարյուր վաթսուն) դրամով:

 **ՖԻՆԱՆՍԱՏՆՏԵՍԱԳԻՏԱԿԱՆ ԲԱԺՆԻ ՊԵՏ՝ ԱՆՆԱ ՉՈԲԱՆՅԱՆ**